**ZGODOVINA 8 – 2.4.2020**

**REŠITVE: DUNAJSKI KONGRES** – rešitve so podčrtane

**DUNAJSKI KONGRES**

**(september 1814 – junij 1815)**

1. Diplomati Avstrije, Rusije, Prusije, Velike Britanije in Francije so se zbrali na dunajskem kongresu (predsedoval: avstrijski zunanji minister knez Metternich) in razpravljali o ureditvi razmer po vojnah z Napoleonom.
2. Namen dunajskega kongresa je bil :

* zagotoviti trajen mir in red v Evropi po načelu: “Mir in čim manj sprememb”,
* vzpostaviti ravnotežje sil med evropskimi velesilami tako, da se prepreči vzpon katerekoli države v Evropi,
* obnoviti razmere, ki so vladale pred francosko revolucijo (obnova starega stanja = restavracija),
* vrniti stare vladarje na prestole – načelo legitimnosti (pravica do vladanja).

1. Posledica dunajskega kongresa je bil tudi spremenjen zemljevid Evrope:

* Avstrija je dobila ozemlje severne Italije, Ilirskih provinc in del Poljske,
* Prusija je dobila Porenje, del Saške in Vestfalijo,
* Rusija je dobila del Poljske,
* Velika Britanija je postala največja kolonialna velesila,
* Francija je dobila stare meje,
* ustanovljene so bile Nemška zveza, znova Papeška država in nevtralne države: Združena Nizozemska, Kraljestvo Sardinija.

1. Da bi preprečili nove revolucije v Evropi so evropski vladarji ustanovili sveto alianso (sveta zveza), ki naj bi skrbela za spoštovanje sklepov dunajskega kongresa in s cenzuro so nadzorovali življenje ljudi. Kongres svete alianse je bil tudi v Ljubljani leta 1821.
2. Času od dunajskega kongresa do marca 1848 imenujemo predmarčna doba.